proxectonos/corpus_dominio_legal_administrativo_tmp huggingface dataset:
ORDE do 18 de febreiro de 1999 pola que se autoriza o cambio de denominación do Instituto de Educación Secundaria número 1 de Culleredo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/03/1999

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 18 de febreiro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Culleredo.
Localidade: O Burgo.
Código do centro: 15027903.
Denominación: Instituto de Educación Secundaria número 1.
Nova denominación: Instituto de Educación Secundaria Eduardo Blanco Amor.
ORDE do 18 de febreiro de 1999 pola que se autoriza o cesamento de actividades do segundo ciclo de educación infantil no centro privado Rapaciños de Ribeira.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/03/1999

Examinado o expediente incoado polo centro privado Rapaciños de Ribeira polo que se solicita o cesamento de actividades do segundo ciclo de educación infantil no dito centro,
Resultando que o antedito centro privado obtivo, por Orde do 1 de abril de 1993, a autorización excepcional e transitoria para unha unidade do 2º ciclo de educación infantil,
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve,
Visto o informe favorable da Delegación Provincial da Coruña,
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cesamento de actividades do segundo ciclo de educación infantil ó centro privado que se relaciona no anexo da presente orde.
Santiago de Compostela, 18 de febreiro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia da Coruña
Código do centro: 15022051.
Concello: A Coruña.
Localidade: Ribeira.
Enderezo: Mariño de Ribeira, 19.
Denominación: Rapaciños.
Titular: María del Pilar Molina Golderos.
Autorización do cesamento de actividades do segundo ciclo de educación infantil.
ORDE do 3 de marzo de 1999 pola que se aproban determinados modelos ós que se refire o Regulamento de desenvolvemento lexislativo do capítulo IV da Lei 8/1993, reguladora da Administración hidráulica, relativo ó canon de saneamento.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 16/03/1999

Polo Decreto 8/1999, do 21 de xaneiro, apróbase o Regulamento de desenvolvemento lexislativo do capítulo IV da Lei 8/1993, reguladora da Administración hidráulica, relativo ó canon de saneamento. A disposición derradeira primeira do devandito regulamento faculta o conselleiro de Política Territorial, Obras Públicas e Vivenda para dicta-las normas necesarias para o seu desenvolvemento. Na súa virtude,
DISPOÑO:
Artigo único.-Apróbanse os modelos a que fan referencia os artigos 16.1º, 2º, 3º, 4º e 5º do Regulamento de desenvolvemento lexislativo do capítulo IV da Lei 8/1993, reguladora da Administración
hidráulica, relativo ó canon de saneamento, que figuran como anexos I, II, III, IV, V e VI desta orde:
Anexo I: «Modelo de autoliquidación».
Anexo II: «Modelo de resumo anual».
Anexo III: «Modelo de declaración de facturación».
Anexo IV: «Modelo de xustificación de recibos sen pagar».
Anexo V: «Modelo de relación de pagamento de cantidades xustificadas».
Anexo VI: «Modelo de autoliquidación da débeda líquida».
Disposicións derradeiras
Primeira.-Queda derrogada a Orde do 9 de maio de 1996 pola que se aproban determinados modelos ós que se refire o Regulamento de desenvolvemento lexislativo do capítulo IV da Lei 8/1993, reguladora da Administración hidráulica, relativo ó canon de saneamento.
Segunda.-A presente orde entrará en vigor o mesmo día ó da súa publicación no Diario Oficial de Galicia.
Santiago de Compostela, 3 de marzo de 1999.
José Cuíña Crespo
Conselleiro de Política Territorial, Obras Públicas
e Vivenda
ORDE do 10 de febreiro de 1999 pola que se autoriza definitivamente a apertura e funcionamento do centro privado de educación infantil Los Tilos de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/03/1999

Examinado o expediente incoado por María Luz López González, polo que se solicita autorización para a apertura e funcionamento do centro privado de educación infantil Los Tilos de Ourense,
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Ourense, que se remite cos informes correspondentes,
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro privado de educación infantil Los Tilos de Ourense, segundo os datos que se especifican no anexo desta orde.
Segundo.-Antes do inicio das ensinanzas do 2º ciclo de educación infantil que se autorizan, a delegación provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación de persoal que impartirá docencia no dito centro.
Terceiro.-O centro de educación infantil que pola presente orde se autoriza, deberá cumpri-la norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Cuarto.-Queda o centro obrigado ó cumprimento da lexislación vixente e a solicita-la oportuna revi
sión cando teña que modificarse calquera dos datos que sinala a presente orde.
Santiago de Compostela, 10 de febreiro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Ourense.
Concello: Ourense.
Localidade: Ourense.
Enderezo: Alfredo Brañas, nº 66.
Código do centro: 32020604.
Denominación específica: Los Tilos.
Titular: Escola Infantil Pesperellos, S.L.
Ensinanzas que se autorizan:
Educación infantil: 3 unidades do 2º ciclo.
ORDE do 17 de febreiro de 1999 pola que se autoriza a implantación da modalidade de tecnoloxía do novo bacharelato no Instituto de Educación Secundaria Escolas Proval de Nigrán (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/03/1999

A Consellería de Educación e Ordenación Universitaria, por Orde do 27 de xaneiro de 1994, autorizou a implantación do novo bacharelato en distintos centros da Comunidade Autónoma.
De acordo coa liña iniciada e co fin de lles dar continuidade nos estudios ós alumnos que, tendo superadas as ensinanzas de educación secundaria obrigatoria, demanden o acceso ó novo bacharelato establecido na Lei orgánica 1/1990, do 3 de outubro, de ordenación xeral do sistema educativo, procede a autorización da implantación das modalidades de bacharelato previstas no Decreto 275/1994, do 29 de xullo, polo que se establece o currículo do bacharelato na Comunidade Autónoma de Galicia.
Na súa virtude, e de conformidade coa proposta formulada pola Dirección Xeral de Centros e Inspección Educativa, logo do informe favorable da Dirección Xeral de Ordenación Educativa e de Formación Profesional,
DISPOÑO:
Primeiro.-Autoriza-lo Instituto de Educación Secundaria Escolas Proval de Nigrán (Pontevedra), código 36015184, para implanta-la modalidade de Tecnoloxía do novo bacharelato, segundo o currículo aprobado polo Decreto 275/1994, do 29 de xullo.
Segundo.-A implantación das ensinanzas do novo sistema educativo suporá a extinción progresiva dos grupos correspondentes a plans de estudios derivados da Lei 14/1970, do 4 de agosto, agás as excepcións que, debidamente xustificadas, sexan autorizadas por esta consellería.
Terceiro.-Autorízase a Dirección Xeral de Centros e Inspección Educativa para adopta-las medidas precisas para a execución da presente orde.
Santiago de Compostela, 17 de febreiro de 1999.
Celso Currás Fernández
Conselleiro de Educación e Ordenación Universitaria
ORDE do 23 de febreiro de 1999 pola que se declara de interese galego a Fundación Francisco-José Traspuesto Miguel e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/03/1999

Visto o expediente tramitado a instancia da Fundación Francisco-José Traspuesto Miguel para a súa declaración de interese galego e a conseguinte inscrición no Rexistro de Fundacións da Xunta de Galicia.
Resultado que a Consellería da Presidencia e Administración Pública, pola súa Orde do 15 de setembro de 1998 (DOG nº 186, do 24), clasificou
como benéfico-docente a citada fundación e adscribiuna á Consellería de Educación e Ordenación Universitaria.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como, o Regulamento de organización e funcionamento do protectorado das fundacións de interese galego, aprobado por Decreto 248/1992, do 18 de xuño, e as demais disposicións de xeral e pertinente aplicación, e máis concretamente as normas básicas contidas na Lei 30/1994, do 24 de novembro, de fundacións e de incentivos fiscais á participación privada en actividades de interese xeral.
Considerando que a correspondente escritura fundacional e de aprobación dos estatutos é conforme co establecido nos artigos 5, 6 e 7 da Lei 7/1983, do 22 de xuño (DOG nº 89, do 20 de xullo), e coas demais disposicións aplicables.
Considerando que os fins e demais elementos organizativos da Fundación Francisco-José Traspuesto Miguel cumpren cos requisitos e condicións sinalados nos artigos 1 e 13 da mentada Lei 11/1991 (DOG nº 219, do 12 de novembro) para a súa declaración de interese galego; así como, coas condicións básicas determinadas na devandita Lei 30/1994.
Considerando que o presente expediente se promoveu por persoas lexitimadas para iso, e que na súa tramitación se cumpriron os requisitos legais e regulamentarios esixidos, tanto pola lexislación autonómica en materia de fundacións de interese galego coma polas normas básicas establecidas na Lei 30/1994.
Esta consellería, consonte co disposto no artigo 32.3º do devandito regulamento, logo do informe da asesoría xurídica deste departamento,
RESOLVE:
Primeiro.-Declarar de interese galego a Fundación Francisco-José Traspuesto Miguel, coa conseguinte aprobación dos estatutos de seu e dos demais aspectos recollidos na orde de clasificación publicada no DOG do 24 de setembro de 1998.
Segundo.-Ordena-la súa inscrición no rexistro auxiliar de fundacións deste protectorado, logo da publicación desta orde no Diario Oficial de Galicia; tendo esta publicación e inscrición o carácter constitutivo que determinan os artigos 33.3º do Decreto 248/1992 e o 8 da Lei 7/1983, así como o artigo 3 da referida Lei 30/1994.
Santiago de Compostela, 23 de febreiro de 1999.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Orde do 25 de marzo de 1999 pola que se establecen as tarifas aplicables á prestación de asistencia sociosanitaria concertada polo Servicio Galego da Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 03/05/1999

Advertidos erros no texto da citada orde, publicada no DOG número 74, do martes 20 de abril de 1999, cómpre face-las seguintes correccións:
Na páxina 4.585, no artigo 1º e), onde di: «Asistencia e réxime de asistencia domiciliaria», debe dicir: «Asistencia en réxime de asistencia domiciliaria».
ORDE do 21 de abril de 1999 pola que se nomean vocais do Consello Galego de Servicios Sociais, en representación da Confederación de Empresarios de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 14/05/1999

O apartado 1º do artigo 5 do Decreto 336/1994, do 27 de outubro, polo que se desenvolve a Lei 4/1993, do 14 de abril, de servicios sociais, no relativo ós consellos de Servicios Sociais establece que a duración do mandato dos vocais representativos será de catro anos, sen prexuízo da súa reelección e da posibilidade de substitución dos titulares e suplentes durante o dito período, por proposta da institución, asociación ou entidade a quen represente.
Así mesmo, o apartado 3º do devandito decreto establece que os vocais do Consello Galego de Servicios Sociais serán nomeados polo presidente do consello, por proposta da institución, asociación ou entidade a quen representen, e o nomeamento debará publicarse no Diario Oficial de Galicia.
Por todo o anterior, en aplicación do disposto no artigo 5 do Decreto 336/1994, do 27 de outubro, e no uso das facultades que me atribúen os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º
Nomear como vocal titular do Consello Galego de Servicios Sociais, en representación da Confedera
ción de Empresarios de Galicia, a Aurora Carro Páramo, en substitución de Mª José Rouco Lamela.
Artigo 2º
Nomear como vocal suplente do Consello Galego de Servicios Sociais, en representación da Confederación de Empresarios de Galicia, a Sonia Pardo Díaz, en substitución de Araceli de Lucas Sanz.
Santiago de Compostela, 21 de abril de 1999.
José María Hernández Cochón
Conselleiro de Sanidade e Servicios Sociais
CORRECCIÓN de erros.-Resolución do 26 de febreiro de 1999, conxunta da División de Recursos Humanos do Servicio Galego de Saúde e da Escola Galega de Administración Sanitaria, pola que se convocan cursos de formación continua para o persoal de institucións sanitarias dependentes do Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 17/03/1999

Advertidos erros na dita resolución, publicada no Diario Oficial de Galicia nº 43, do 3 de marzo de 1999, cómpre face-las seguintes correccións:
-Na versión en galego, na páxina 2.438, actividade formativa nº 1, no apartado correspondente a destinatarios, onde di: «... con funcións docentes de investigación», debe dicir: «... con funcións docentes ou de investigación».
-Na páxina 2.442, na actividade formativa nº 20, na súa denominación, onde di: «técnicas de intevención psicomotriz en pacientes psíquicos e físicos», debe dicir: «técnicos de intervención psicomotriz en pacientes psíquicos e físicos».
-Na páxina 2.444, na táboa correspondente a actividade formativa nº 26. Denominación: enfermería clínica e relación de adxuda, a columna Datas correspondente ó C.H. Xeral-Cíes, debe dicir:
Lugar de celebración
Datas
Horario
C.H. Xeral-Cíes
18, 19, 26, 27, 28 de maio; 16, 17, 18 de xuño; 15, 16, 17 de setembro; 27, 28, 29 de outubro; 24, 25, 26 de novembro; 13, 14, 15 de decembro
9-13/14.30-18.30
horas
-Na páxina 2.445, na actividade formativa nº 32, onde di: «Destinatarios: persoal non sanitario da rama admi
nistrativa de II.SS. do Sergas (...)», debe dicir: «Destinatarios: profesionais que prestan servicios nas bibliotecas ou centros de docuemntación».
ORDE do 24 de febreiro de 1999 pola que se dan instruccións para a conmemoración do Día das Letras Galegas nos centros de ensino non universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/03/1999

A institucionalización pola Real Academia Galega, a partir de 1963, do Día das Letras Galegas o 17 de maio, foi sen dúbida un acontecemento que ano tras ano colleu pulo e resonancia na nosa sociedade, de tal xeito que en toda a Comunidade Autónoma galega se proxecta a figura homenaxeada e serve, ó mesmo tempo, para reflexionar sobre Galicia, sobre a súa lingua e sobre a súa cultura.
A Real Academia Galega tomou como punto de partida para a celebración desta efeméride a publicación no ano 1863 de Cantares gallegos, de Rosalía de Castro.
O Goberno galego declara o ano 1999 como ano do insigne periodista e escritor galego Roberto Blanco Torres, personalidade que contribuíu cos seus artigos xornalísticos e a súa poesía a acada-lo maior esplendor da literatura galega.
Os galegos de todo o mundo debémoslle recoñecemento a esta personalidade da nosa cultura e das nosas letras, polo que debemos contribuír non só a dar a coñecer na nosa terra a figura deste galego insigne, e a súa obra, senón tamén a anima-los galegos a segui-lo seu exemplo de traballar a prol do seu país e da dignificación da nosa lingua e cultura e polo tanto, da nosa identidade.
Por iso, esta consellería
DISPÓN:
Primeiro.-Durante o mes de maio destacarase en tódolos centros docentes da Comunidade Autónoma galega a importancia que ten para Galicia o Día das Letras Galegas.
Segundo.-O profesorado, de acordo co proxecto que estableza o consello escolar de cada centro, programará as actividades escolares que considere oportunas para un mellor coñecemento do persoeiro ó que se lle adica esta data.
Terceiro.-En calquera caso, cando menos, dedicarase en cada un dos grupos de cada curso unha hora ó desenvolvemento dunha lección ou conferencia-coloquio, adaptada á idade do alumnado, na que se poña de manifesto a importancia que ten para Galicia a nosa lingua, facendo referencia ó escritor e xornalista homenaxeado este ano: Roberto Blanco Torres.
Santiago de Compostela, 24 de febreiro de 1999.
Celso Currás Fernández
Conselleiro de Educación e Ordenación
Universitaria
ORDE do 1 de marzo de 1999 pola que se autoriza o cambio de denominación do colexio de educación infantil e primaria de Mondariz-Balneario (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/03/1999

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 1 de marzo de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Mondariz-Balneario.
Localidade: Mondariz-Balneario.
Código do centro: 36005087.
Denominación: Colexio de Educación Infantil e Primaria de Mondariz-Balneario.
Nova denominación: Colexio de Educación Infantil e Primaria Nosa Señora de Lourdes.
CORRECCIÓN de erros.-Orde do 19 de febreiro de 1999 pola que se regula o uso de instalacións xuvenís dependentes da Consellería de Familia e Promoción do Emprego, Muller e Xuventude en réxime de oferta concertada durante a campaña de verán 1999.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 17/03/1999

Advertidos erros na citada orde publicada no Diario Oficial de Galicia nº 46, do 8 de marzo de 1999, cómpre face-las seguintes correccións:
-Na páxina 2.649 no anexo I, na columna data, na liña correspondente ó campamento xuvenil Penedos de Xacinto-Entrimo (Ourense), onde di: «17/31-9-1999», debe dicir: «17/31-8-1999».
-Na páxina 2.650, no anexo II, no pé do impreso de solicitude, no recadro correspondente á lexislación aplicable, onde di: «Orde do 4 de febreiro de 1999 pola ...», debe dicir: «Orde do 19 de febreiro de 1999 pola ...».
ORDE do 4 de marzo de 1999 pola que se autoriza a apertura dos establecementos dedicados á venda de libros, o 17 de maio de 1999, Día das Letras Galegas.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 17/03/1999

Por medio do Decreto 365/1996, do 26 de setembro, reguláronse os horarios comerciais no ámbito da Comunidade Autónoma de Galicia, determinándose no parágrafo segundo da súa disposición adicional que regulamentariamente se poderán regula-los horarios comerciais dos establecementos dedicados exclusivamente á venda de productos culturais, e habilitando na disposición derradeira primeira o conselleiro de Industria e Comercio para dicta-las disposicións necesarias para a aplicación, execución e eficacia do devandito decreto.
Con motivo da conmemoración do Día das Letras Galegas, esta consellería considera conveniente autoriza-la apertura dos establecementos comerciais dedicados á venda de libros o 17 de maio de 1999,
para conseguir con isto a maior difusión, mediante a venda de libros, do patrimonio literario galego.
Na súa virtude,
DISPOÑO:
Artigo único.-Autorízase os establecementos dedicados á venda de libros a abri-lo día 17 de maio de 1999, Día das Letras Galegas.
No caso de establecementos que realicen a venda de libros simultaneamente coa doutros productos, a autorización refírese exclusivamente á venda dos devanditos artigos.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de marzo de 1999.
Antonio Couceiro Méndez
Conselleiro de Industria e Comercio
RESOLUCIÓN do 9 de marzo de 1999, da División de Recursos Humanos, pola que se emprazan as partes interesadas no recurso contencioso-administrativo 1/210/99, interposto pola Asociación de Técnicos Especialistas en Prótese Dental.
SERVICIO GALEGO DE SAÚDE — III. OUTRAS DISPOSICIÓNS — 18/03/1999

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1/210/99, interposto pola Asociación de Técnicos Especialistas en Prótese Dental contra a Orde do 16 de novembro de 1998 (Diario Oficial de Galicia nº 238, do 10 de decembro), pola que se regula o procedemento e o prazo para solicita-lo certificado de habilitación profesional como protésicos dentais e hixienistas dentais.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na sección primeira da referida sala no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 9 de marzo de 1999.
Valeriano Martínez García
Director xeral da División de Recursos Humanos
CORRECCIÓN de erros.-Orde do 8 de febreiro de 1999 pola que se establecen as bases reguladoras das axudas e subvencións á contratación indefinida de traballadores con discapacidade para o exercicio económico de 1999.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 18/03/1999

Advertidos erros, na devandita orde, publicada no DOG nº 30, do luns 15 de febreiro de 1999, cómpre efectua-las oportunas correccións:
-Na páxina 1.670, no anexo IV:
Onde di: «TITULAR DA CONTA DE PRÉSTAMO», debe dicir: «TITULAR DA CONTA».
Onde di: «DATOS DA CONTA DE PRÉSTAMO», debe dicir: «DATOS DA CONTA».
Onde di: «corresponden ó título e número da conta de préstamo subvencionado.», debe dicir: «corresponden ó título e número de conta.».
RESOLUCIÓN do 1 de marzo de 1999 pola que se aproban os tipos de xuro máximos que as entidades financeiras aplicarán durante o ano 1999 ós préstamos subvencionados dos convenios en vigor de axuda financeira ás Pemes.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 18/03/1999

De conformidade cos convenios de colaboración de axuda financeira ás Pemes asinados coas entidades financeiras durante os anos 1990 e 1991, os tipos de xuro dos préstamos subvencionados pola Xunta de Galicia, que se formalizaron ó abeiro dos ditos convenios, serán variables por anos naturais. Para os acollidos ós convenios dos anos 1992, 1993, 1994, 1995, 1996, 1997 e 1998 estableceuse un sistema de variación do tipo de xuro para exercicios futuros cunha periodicidade semestral.
Así mesmo, a Resolución do 17 de marzo de 1988, da Dirección Xeral de Tributos e Política Financeira (DOG nº 77, do 25 de abril de 1988), dispón que ante a evolución do medio financeiro e a dinámica establecida nas variacións dos tipos de xuro, e co fin de adecua-lo custo dos créditos para os beneficiarios dos préstamos subvencionados ós prezos de mercado de cada ano, a Consellería de Economía
e Facenda, segundo o establecido no texto dos correspondentes convenios de colaboración asinados coas entidades financeiras, fixará dentro do primeiro trimestre de cada ano en curso, os tipos de xuro vixentes para os préstamos de cada convenio.
Visto isto, e de conformidade coas entidades financeiras asinantes dos convenios e en virtude das facultades que teño conferidas,
DISPOÑO:
Primeiro.-Os tipos de xuro máximo que se aplicarán durante o primeiro semestre do ano 1999 para os préstamos en vigor dos convenios de axuda financeira ás Pemes dos anos 1992, 1993, 1994, 1995, 1996, 1997 e 1998 serán os seguintes:
-Préstamos do convenio 1992: 6,25%.
-Préstamos do convenio 1993: 5,55%.
-Préstamos do convenio 1994: 5,55%.
-Préstamos do convenio 1995: 5,55%.
-Préstamos do convenio 1996: 5,35%. No caso de que o tipo adicional sexa inferior ó 1,75, o tipo de xuro que se aplicará será o resultado de lle engadir ó tipo de referencia (3,62) o tipo adicional, redondeando ata a máis próxima vixésima parte do punto.
-Préstamo do convenio 1997: 4,90%. No caso de que o tipo adicional sexa inferior ó 1,25, o tipo de xuro que se aplicará será o resultado de lle engadir ó tipo de referencia (3,65) o tipo adicional, redondeando ata a máis próxima vixésima parte do punto.
-Préstamos do convenio 1998: 4,90%. No caso de que o tipo adicional sexa inferior ó 1,25, o tipo de xuro que se aplicará será o resultado de lle engadir ó tipo de referencia (3,65) o tipo adicional, redondeando ata a máis próxima vixésima parte do punto.
Segundo.-Os tipos de xuro máximos que se aplicarán durante o ano 1999, para os préstamos en vigor dos convenios dos anos 1990 e 1991 serán os seguintes:
-Préstamos do convenio 1990: 8,20%.
-Préstamos do convenio 1991: 8,20%.
Terceiro.-As entidades financeiras deberán comunicarlles ós beneficiarios dos préstamos subvencionados a variación no tipo de xuro.
Santiago de Compostela, 1 de marzo de 1999.
José Antonio Orza Fernández
Presidente do Instituto Galego de Promoción
Económica
CORRECCIÓN de erros.-Orde do 12 de febreiro de 1999 pola que se establecen os programas de fomento do emprego en empresas de economía social e para a promoción do emprego autónomo para o ano 1999.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 18/03/1999

Advertidos erros, na devandita orde, publicada no DOG nº 34, do venres 19 de febreiro de 1999, cómpre efectua-las oportunas correccións:
-Na páxina 1.911, na disposición adicional quinta, debe engadirse: «nestes supostos e naqueloutros que se iniciaran no ano 1999 e con anterioridade á entrada en vigor da presente orde, a sitación de desemprego acreditarase co informe da vida laboral.».
-Nas páxinas 1.912 e 1.917, nos anexo I e VI, no recadro Lexislación aplicable, onde di: «Orde do 11 de febreiro de 1999 pola que se esteblece para o ano 1999 o programa de axudas destinadas ó fomento da integración laboral das persoas con discapacidade en centros especiais de emprego e traballo autónomo.», debe dicir: «Orde anual de convocatoria.»
-Na páxina 1.922, no anexo XI:
Onde di: «TITULAR DA CONTA DE PRÉSTAMO», debe dicir: «TITULAR DA CONTA».
Onde di: «DATOS DA CONTA DE PRÉSTAMO», debe dicir: «DATOS DA CONTA».
-Na páxina 1.913, no anexo II, no punto 2.C), onde di: «C) AXUDA PARA ASISTENCIA TÉCNICA», debe dicir: «C) SUBVENCIÓN FINANCEIRA».
CORRECCIÓN de erros.-Orde do 11 de febreiro de 1999 pola que se establece para o ano 1999 o programa de axudas destinadas ó fomento da integración laboral das persoas con discapacidade en centros especiais de emprego e traballo autónomo.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 18/03/1999

Advertidos erros, na devandita orde, publicada no DOG nº 34, do venres 19 de febreiro de 1999, cómpre efectua-las oportunas correccións:
-Na páxina 1.889, onde di: «Artigo 61º», debe dicir: «Artigo 6º».
-Na páxina 1.892, antes do Artigo 16º débese engadi-lo seguinte: «Sección terceira. Solicitudes, documentación e xustificación».
-Na páxina 1.894, na disposición adicional segunda, onde di: «no artigo 78.51º da Lei 11/1992.», debe dicir: «no artigo 78.5º da Lei 11/1992.».
-Nas páxinas 1.895, 1.898 e 1.901, nos anexos I, IV e VII, no recadro Lexislación aplicable, onde di: «Orde do 12 de febreiro de 1999 pola que se establecen os programas de fomento do emprego en empresas de economía social e para a promoción do emprego autónomo para o ano 1999.», debe dicir: «Orde anual de convocatoria.».
-Na páxina 1.904, no anexo X:
Onde di: «TITULAR DA CONTA DE PRÉSTAMO», debe dicir: «TITULAR DA CONTA».
Onde di: «DATOS DA CONTA DE PRÉSTAMO», debe dicir: «DATOS DA CONTA».
RESOLUCIÓN do 4 de marzo de 1999 pola que se convoca un curso de formador de formadores.
ACADEMIA GALEGA DE SEGURIDADE — III. OUTRAS DISPOSICIÓNS — 18/03/1999

Dentro do programa de actividades que a Academia Galega de Seguridade ten previsto realizar no ano 1999, conforme as funcións que ten encomendadas pola Orde do 22 de abril de 1994, pola que se regula a formación do persoal voluntario de Protección Civil, anúnciase a celebración dun curso de formador de formadores, que deberá desenvolverse conforme as seguintes bases:
Destinatarios.
O curso vai dirixido ós xefes e responsables de formación das agrupacións de voluntarios de Protección Civil da Comunidade Autónoma de Galicia que previamente realizasen o curso básico e polo menos dous cursos de segundo nivel, e ó persoal de Protección Civil da Xunta de Galicia.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos deberán presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 5 de abril de 1999, ás 14 horas.
3. As instancias serán enviadas polo presidente da agrupación correspondente á sede da Academia Galega de Seguridade: avenida da Cultura, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Prazas.
O número de prazas ofertadas para este curso é de 40, das cales 35 son para membros das agrupacións de voluntarios de Protección Civil da Comunidade Autónoma de Galicia e 5 para persoal de Protección Civil da Xunta de Galicia.
Contido.
No curso desenvolveranse entre outros os seguintes temas: 1. Papel do formador. 2. A comunicación na formación. 3. Destinatarios da formación. 4. Deseño da acción formativa. 5. Recursos didácticos. A súa utilización. 6. Técnicas de expresión oral. 7. Técnicas de animación de grupos. 8. Avaliación dos resultados, etc.
Duración e datas.
O curso celebrarase durante os días 13, 14, 15, 20, 21 e 22 de abril de 1999, e terá unha duración de 42 horas lectivas.
O horario será en sesións de mañá e tarde, de 9.30 a 14 horas e de 16 a 19 horas.
Relación de admitidos.
A relación de admitidos publicarase o día 7 de abril de 1999 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Sede da Academia Galega de Seguridade, sita na Avenida da Cultura s/n, A Estrada.
Certificado de aproveitamento.
Ó remate do curso entregaráselle un certificado de asistencia e aproveitamento a aquelas persoas que acrediten a súa asistencia continuada, e superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 4 de marzo de 1999.
Juan José Fariñas-Ferro Rodríguez
Director xeral da Academia Galega de Seguridade
CORRECCIÓN de erros.-Orde do 5 de febreiro de 1999 pola que se regula o réxime de axudas e subvencións ás iniciativas locais de emprego e ós proxectos piloto de acción rural para o ano 1999.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 18/03/1999

Advertidos erros, na devandita orde, publicada no DOG nº 30, do luns 15 de febreiro de 1999, cómpre efectua-las oportunas correccións:
-Na páxina 1.662, no anexo V, onde di: «b) Vai inicia-la súa actividade no ano 1998», debe dicir: «b) Vai inicia-la súa actividade no ano 1999».
-Na páxina 1.663, no anexo VII:
Onde di: «TITULAR DA CONTA DE PRÉSTAMO», debe dicir: «TITULAR DA CONTA».
Onde di: «DATOS DA CONTA DE PRÉSTAMO», debe dicir: «DATOS DA CONTA».
Onde di: «corresponden ó título e número da conta de préstamo subvencionado.», debe dicir: «corresponden ó título e número de conta.».
RESOLUCIÓN do 1 de marzo de 1999, da Dirección Xeral de Servicios Sociais, pola que se fixa o prazo para a presentación de solicitudes para a realización de convenios de reserva e ocupación de prazas en centros residenciais e vivendas tuteladas para a terceira idade e se establecen os prezos máximos de praza/día.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 18/03/1999

A Orde do 16 de maio de 1995, da Consellería de Sanidade e Servicios Sociais, pola que se regula o establecemento de convenios de colaboración en materia de reserva e ocupación de prazas en centros residenciais e vivendas tuteladas para a terceira idade, establece a posibilidade de que estas poidan ofertar prazas para a súa reserva e ocupación, logo da sinatura do correspondente convenio,
O seu artigo 8.2º sinala que a Dirección Xeral de Servicios Sociais fixará anualmente o prazo para presentar solicitudes por parte das entidades interesadas na subscrición dos citados convenios,
Pola súa banda o artigo 6 determina que a Dirección Xeral de Servicios Sociais establecerá anualmente o custo máximo da praza/día ocupada.
Por todo isto o director xeral de Servicios Sociais en uso das súas atribucións,
DISPÓN:
Primeiro.-O prazo para presentar solicitudes para a formalización dos convenios ós que se refire a Orde do 16 de maio de 1995 será de 15 días naturais desde o día seguinte ó da publicación desta resolución no Diario Oficial de Galicia.
Segundo.-Os custos máximos por praza/día ocupada nos centros/vivendas cos que a Consellería de Sanidade e Servicios Sociais estableza convenios de reserva e ocupación de prazas, durante o ano 1999 serán os seguintes:
-Prazas de persoas válidas: 3.531 ptas./día.
-Prazas de persoas asistidas: 6.471 ptas./día.
Terceiro.-As obrigacións contraídas pola consellería para o financiamento das prazas conveniadas serán con cargo á aplicación orzamentaria 11.03.212.B.262.
Santiago de Compostela, 1 de marzo de 1999.
Manuel Aguilar López
Director xeral de Servicios Sociais
ORDE do 16 de marzo de 1999 pola que se determinan os servicios mínimos durante a folga convocada para os días 21 e 28 de marzo e 1, 2 e 4 de abril, no centro de traballo da mina da Empresa Nacional de Electricidad, S.A. (Endesa) nas Pontes de García Rodríguez.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 18/03/1999

O artigo 28.2º da Constitución española recoñece o dereito de folga dos traballadores para a defensa dos seus intereses, a pesar de que limite o seu exercicio para garanti-lo mantemento dos servicios esenciais da comunidade. O Decreto 155/1988, do 9 de xuño, no seu artigo 3 faculta o conselleiro competente por razón dos servicios esenciais afectados para que, mediante orde, e ante unha situación de folga decida o mínimo de actividade necesaria para asegura-lo mantemento dos servicios, así como para determina-lo persoal preciso para a súa prestación.
Por esta razón, cómpre a determinación de servicios mínimos ó ter carácter esencial os de abastecemento e mantemento de bens de utilidade pública, tal como recoñece o propio Decreto 155/1988, do 9 de xuño, da Xunta de Galicia, e, convocada a folga para os días 21 e 28 de marzo e 1, 2 e 4 de abril de 1999 no centro de traballo da mina de Endesa nas Pontes de García Rodríguez, esta consellería, oído o comité de folga, e en virtude das competencias que lle atribúe o mencionado decreto e demais disposicións de aplicación,
DISPÓN:
Artigo 1º
Mentres dure a folga anunciada, que comezará ás 6 horas dos días 21 e 28 de marzo e 1, 2 e 4 de abril e rematará ás 6 horas dos días seguintes de cada un deles, no centro de traballo da mina de Endesa nas Pontes de García Rodríguez, os servicios mínimos serán os seguintes:
1. Días 21 e 28 de marzo e 1, 2 e 4 de abril (domingos e festivos):
Postos de traballo
Denominación posto
Nº persoas/día
Producción
1
Operador da Subestación do Tesouro
3
1
Operador do Centro de Control
3
Postos de traballo
Denominación posto
Nº persoas/día
Obras
1
Xefe de equipo de bombeo
3
1
Bombeiro
3
Operación mantemento
2
Oficial eléctrico de mina
6
No caso de producirse algunha avaría ou incidente de carácter grave, a dirección e o comité de folga reuniranse co fin de acorda-lo persoal necesario para a correspondente reparación.
Artigo 2º
O incumprimento desta obriga de mante-los servicios mínimos fixados na presente orde será sancionado de conformidade coa lexislación vixente aplicable.
Artigo 3º
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de marzo de 1999.
Antonio Couceiro Méndez
Conselleiro de Industria e Comercio
ORDE do 1 de marzo de 1999 pola que se nomean os membros do xurado do Premio das Letras e das Artes de Galicia, convocado pola Orde do 1 de febreiro de 1999.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 18/03/1999

O Decreto 288/1994, do 30 de setembro (modificado no seu artigo 5 polo Decreto 286/1995, do 19 de outubro) polo que se crea o Premio das Letras e das Artes de Galicia, dispón no seu artigo 4 (publicada corrección de erros no Diario Oficial de Galicia nº 13 do 19 de xaneiro de 1995) a composición do xurado do premio mediante proposta das institucións citadas na devandita disposición.
En cumprimento do citado artigo, cómpre proceder ó nomeamento dos membros do xurado do Premio das Letras e das Artes de Galicia. Na súa virtude,
DISPOÑO:
Artigo 1º
Nomear presidente e membros do xurado do Premio das Letras e das Artes de Galicia as seguintes persoas:
1. Presidente:
Domingo García-Sabell, por delegación do conselleiro de Cultura, Comunicación Social e Turismo.
2. Vocais:
Ramón Castromil Ventureira, proposto polo Consello da Cultura Galega.
Xosé Ramón Barreiro Fernández, proposto pola Real Academia Galega.
Luis Iglesias Feijoo, proposto pola Universidade de Santiago de Compostela.
Alfonso Barca Lozano, proposto pola Universidade da Coruña.
Xosé Manuel Cid Fernández, proposto pola Universidade de Vigo.
Julio A. Fernadez Argüelles, proposto pola Real Academia de Belas Artes A Nosa Señora do Rosario.
Agustín Sixto Seco, nomeado polo conselleiro de Cultura, Comunicación Social e Turismo.
Eduardo Pardo de Guevara, nomeado polo conselleiro de Cultura, Comunicación Social e Turismo.
3. Secretario:
Homero José María Pérez Quintana, director xeral de Promoción Cultural.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 1 de marzo de 1999.
Jesús Pérez Varela
Conselleiro de Cultura, Comunicación Social
e Turismo
ORDE do 26 de febreiro de 1999 pola que se autoriza o cambio de denominación do Instituto de Educación Secundaria número 2 de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/03/1999

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (Diario Oficial de Galicia nº 156, do 9-8-1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 26 de febreiro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Lugo.
Localidade: Lugo.
Código do centro: 27016704.
Denominación: Instituto de Educación Secundaria número 2.
Nova denominación: instituto de educación secundaria poeta Manuel Leiras Pulpeiro.
RESOLUCIÓN do 5 de marzo de 1999, da Dirección Xeral de Centros e Inspección Educativa, pola que se seleccionan os centros desta Comunidade Autónoma que participarán na actividade de escolas viaxeiras durante o ano 1999.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/03/1999

Por Orde do 11 de xaneiro de 1999 (DOG do 2 de febreiro), a Consellería de Educación e Ordenación Universitaria convocou axudas para a realización de actividades de escolas viaxeiras durante o ano 1999.
Efectuada a valoración das solicitudes polas comisións provinciais previstas no punto 7 da citada orde, e conforme a proposta da comisión constituída con tal fin nesta dirección xeral, e en función das atribucións que me foron conferidas pola orde de referencia,
RESOLVO:
Selecciona-los centros para participar na actividade de escolas viaxeiras que se sinalan no anexo que se xunta á presente resolución.
Santiago de Compostela, 5 de marzo de 1999.
Severino Somoza Gómez
Director xeral de Centros e Inspección Educativa
ANEXO
Primeira quenda: 13 de abril a 31 de maio
DATA
RUTA
CENTRO
LOCALIDADE
13-19 ABRIL
MADRID
CEP DE REBORDÁNS
TUI
13-19 ABRIL
SALAMANCA
C. STA. XOANA LESTONNAC
FERROL
13-19 ABRIL
TOLEDO
CEIP. LALÍN
LALÍN
20-26 ABRIL
ANDALUCIA ORIET.
CEIP. OS CASAIS
FENE
20-26 ABRIL
CÁCERES
CEIP. PÁRROCO D. CAMILO
VIGO
20-26 ABRIL
MURCIA
CEIP. AUGUSTO ASSÍA
A MEZQUITA
20-26 ABRIL
NAVARRA
CEIP. ENRIQUE RODRÍGUEZ
GONDOMAR
27 ABRIL-3 DE MAIO
NAVARRA
C. CARDENAL CISNEROS
OURENSE
4-10 MAIO
BALEARES
CEIP. RODRÍGUEZ XIXIREI
SANTIAGO DE COMPOSTELA
4-10 MAIO
BURGOS
CEI. SAN TOMÉ
CAMBADOS
4-10 MAIO
C. VALENCIANA
CEIP. OTERO PEDRAIO
O BARCO DE VALDEORRAS
4-10 MAIO
CÁCERES
CEIP. ROSALÍA DE CASTRO
PADRÓN
4-10 MAIO
CATALUÑA
CEIP. A POBRA DE BROLLÓN
A POBRA DE BROLLÓN
4-10 MAIO
LA RIOJA
CEIP. A. PEDROSA LATAS
VIVEIRO
4-10 MAIO
MADRID
EFOG. DIVINO MAESTRO
MONDARIZ B.
4-10 MAIO
SALAMANCA
C. SAGRADO CORAZÓN
CELANOVA
4-10 MAIO
SORIA
C. ABRENTE
SANXENXO
4-10 MAIO
TOLEDO
CEIP. ARMANDO COTARELO
BOIMORTO
11-17 MAIO
ARAGÓN
CPI. STO. TOMÉ DO CARB.
TABOADA
25-31 MAIO
C. VALENCIANA
C. LA ASUNCIÓN
SARRIA
25-31 MAIO
GRAN CANARIA
CEIP. BIBEI
VIANA DO BOLO
Segunda quenda: 5 de outubro a 22 de novembro
DATA
RUTA
CENTRO
LOCALIDADE
5-11 OUTUBRO
CATALUÑA
CEIP. CONDESA DE FENOSA
O BARCO DE VALDEORRAS
12-18 OUTUBRO
BURGOS
CPI. JULIA BECERRA
RIBADUMIA
12-18 OUTUBRO
LA RIOJA
CEIP. DE CASTRELO
CAMBADOS
19-25 OUTUBRO
NAVARRA
CEIP. EDUARDO PONDAL
PONTECESO
19-25 OUTUBRO
SALAMANCA
CEIP. EUGENIO LÓPEZ
CEE
26 OUTUBRO
-1 NOV.
ARAGÓN
CEIP. ENRIQUE BARREIRO
CAMBADOS
26 OUTUBRO
-1 NOV.
CÁCERES
CEIP. A GÁNDARA
CARBALLO
2-8 NOVEMBRO
ANDALUCIA OCC.
CEIP. ISAAC DÍAZ PARDO
CULLEREDO
2-8 NOVEMBRO
ARAGÓN
C. MANUELA RIAL MOUZO
CEE
2-8 NOVEMRO
MADRID
CPI. VIRXE DO CARMEN
BURELA
2-8 NOVEMBRO.
MURCIA
CEIP. CURROS ENRÍQUEZ
CELANOVA
DATA
RUTA
CENTRO
LOCALIDADE
2-8 NOVEMBRO
SORIA
CEIP. SAN CLEMENTE
CALDAS DE REIS
2-8 NOVEMBRO
TOLEDO
CEIP. JULIO CAMBA
VILANOVA DE
AROUSA
9-15 NOVEMBRO
MURCIA
CEIP. STA. MARIA
AS PONTES DE GARCÍA RODRÍGUEZ
16-22 NOVEMBRO
C. VALENCIANA
CPI. PONTE CARREIRA
FRADES
CORRECCIÓN de erros.-Orde do 10 de febreiro de 1999 pola que se clasifica como de interese cultural a Fundación Galicia-Telecomunicaciones.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/03/1999

Advertido erro na devandita orde, publicada no DOG nº 35, do 20 de febreiro de 1999, cómpre efectua-las oportunas correccións:
-Na páxina 1.941, columna primeira, liña 38, onde di: «Ángel Varela Varas como vicesecretario», deberá engadirse: «e Ceferino de Blas García, Manuel Campo Vidal e Julio Fernández Gayoso como vocais».
ORDE do 5 de marzo de 1999 pola que se fixan os prezos de venda ó público da publicación VI Xornadas Galegas sobre Economía das Corporacións Locais.
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/03/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 5 de marzo de 1999.
José Antonio Orza Fernández
Conselleiro de Economía e Facenda
ANEXO
VI Xornadas Galegas sobre Economía das Corporacións Locais. 1.975 ptas.
DECRETO 60/1999, do 11 de marzo, de asunción das funcións e servicios transferidos á Comunidade Autónoma de Galicia, mediante Real decreto 1825/1998, do 28 de agosto, en materia de execución da lexislación sobre propiedade intelectual e a súa asignación á Consellería de Cultura, Comunicación Social e Turismo.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 22/03/1999

Polo Real decreto 1825/1998, do 28 de agosto, traspásanse as funcións e servicios da Administración do Estado á Comunidade Autónoma de Galicia en materia de execución da lexislación sobre propiedade intelectual.
Procede, en virtude do citado traspaso, asumir de forma expresa tales funcións e servicios nos termos e condicións especificadas no acordo da Comisión Mixta de Transferencias e asignalas ós órganos correspondentes da Administración autonómica galega.
Na súa virtude, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día once de marzo de mil novecentos noventa e nove,
DISPOÑO:
Artigo 1º
Quedan asumidas as funcións e os medios traspasados pola Administración do Estado á Comunidade Autónoma de Galicia en virtude do Real decreto 1825/1998, do 28 de agosto, en materia de execución da lexislación sobre propiedade intelectual, nos termos e condicións especificados no acordo da Comisión Mixta de Transferencias publicado como anexo ó dito real decreto.
Artigo 2º
1. Asígnanselle á Consellería de Cultura, Comunicación Social e Turismo as funcións e servicios asumidos de conformidade co disposto no artigo anterior.
2. Os órganos da Consellería de Cultura, Comunicación Social e Turismo exercerán as atribucións que lles correspondan conforme as normas que regulan a súa estructura.
Disposicións derradeiras
Primeira.-Facúltase o conselleiro de Cultura, Comunicación Social e Turismo para dictar cantas disposicións sexan necesarias para o desenvolvemento e execución do presente decreto e para adopta-las medidas precisas para a plena efectividade e executividade práctica das funcións transpasadas.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, once de marzo de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración
Pública